שגיא אזולאי

שגיא אזולאי (נולד ב–1979) הוא אמן ציור ורישום ישראלי.

== ביוגרפיה ==
שגיא אזולאי נולד בשנת 1979 ביפו. למד לתואר ראשון במחלקה לאמנות באקדמיה לאמנות ועיצוב בצלאל בין השנים 2008–2012, ולאחר מכן לתואר שני אותו סיים ב-2014. יצירתו של אזולאי זיכתה אותו בפרס אסנת מוזס לציור בשנת 2014, ובפרס עידוד היצירה ממשרד התרבות והספורט בשנת 2019.

== עבודותיו ==
אזולאי משתמש בטכניקות ציוריות מגוונות בצבעי שמן, אקריליק וצבעי פסטל על בד. יצירותיו עוסקות בסוגיות של דימויים תרבותיים, זהות וזיכרון. סגנון הציור שלו מתאפיין בשימוש בטכניקות ייחודיות בצבעים ומרקמים על גבי בד. עבודותיו של שגיא אזולאי הן, לעיתים קרובות תוצרים של תהליך כמו ארכיבאי<ref>"כשאמן מגדל אמן: משפחת אזולאי, הארכבאים", Time out תל אביב, 23/03/2013.</ref> וארכיאלוגי ביחס לדימויים ושרידים של תרבויות קדומות. בעבודות אלו, אובייקטים ודימויים הטבועים בזיכרון הקולקטיבי, כמו סמלי תרבות ישראלים ומזרח-תיכוניים, מחולצים מהקשרם המקורי וממוקמים בקומפוזיציה לפי סדר מארגן חדש, לאחר שעברו תהליך הפשטה.

תערוכת היחיד הראשונה של אזולאי בשם "בור גראז" הוצגה בשנת 2013 בגלריה שלוש בתל אביב.<ref>[http://www.chelouchegallery.com/userfiles/sagie_text_hebrew.pdf "פתיחת תערוכת היחיד של אמן הצעיר ומבטיח: שגיא אזולאי, בור-גראז"], גלריה שלוש לאמנות עכשווית, 2013.</ref> בתערוכה הוצגו ציורים בפורמט גדול וקטן, שבמרכזם הפשטת אלמנטים אדריכליים ממאפייניהם הצורניים, תהליך אשר הותיר את האובייקטים כנפחים פשוטים. אזולאי השתמש בשיטות ייחודיות לעבודה עם צבע על בד, כולל גירוד וסימון על צבעים לחים.<ref></ref> הנחת הצבע בציורים נעשתה בגישה פיסולית תלת־ממדית ביחס למסת הצבע. 

בשנת 2016 הציג מוזיאון פתח תקווה לאמנות את עבודותיו של אזולאי במסגרת תערוכה קבוצתית בשם 'ציור, למשל'. תערוכה קבוצתית זו ריכזה עבודות מופשטות של ציירים ישראליים עכשוויים שהתייחסו אל פרספקטיבות מודרניסטיות בהקשרים של הרס, חורבן ובניה.<ref>אברמסון, לארי. ׳׳ציור, למשל׳׳, מוזיאון אמנות פתח תקווה, 2017.</ref> בתערוכה, אזולאי ביצע פירוק סמלי של אלמנטים אדריכליים באמצעות שימוש בטכניקות של בצבע וקומפוזיציה. אלמנטים אדריכליים, כמו עמודים וסורגים, הוצגו במינימליזם ובגווני ניאון עם וקישוטים שנחרטו על גבי משטחי הצבע. הגופים האדריכליים המופשטים נותרו עם מעט פרטים שעשויים לרמז על תפקידם והחלל בו הם נמצאים.<ref>רז, מיטל. "זה לא כל כך פשוט", Time out תל אביב, 13/10/2016.</ref><ref></ref> קטלוג וידאו שנוצר עבור התערוכה מתאר כיצד אזולאי משתמש בדימויים שחרוטים בזכרוננו ומארגן אותם לקומפוזיציות חדשות "שמעוררות את פעולתו של התת-מודע".<ref>׳[https://www.youtube.com/watch?v=tjiXv4ScfQY ׳Take Painting – Conversations with Painters, ציור למשל]׳׳, מוזאיון פתח תקווה לאמנות, תאריך העלאה: 10/10/2016. סרטון יוטיוב. משך הרסטון: 50:40.</ref>

מעבר להתמודדות עם חומריות ודמיון, עבודתו של אזולאי מגיבה למציאות הישראלית. עבודתו "רוחות" (2016) מציפה סוגיות הנוגעות לזהות ותרבות מקומית. בעבודה נראה בית ים-תיכוני ומאחוריו צלליות של סברסים, אשר במקום קוצים, מזדקרות מהם סיגריות דלוקות. יצירה זו מוצגת באוסף הקבוע של אמנים ישראלים צעירים במוזיאון תל אביב לאמנות.<ref></ref>

בשנת 2020 הציג אזולאי את עבודותיו בתערוכת יחיד בגלריה רו-ארט בתל אביב. בתערוכה זו הוצגה לראשונה הסדרה 'אריק' – סדרת ציורים של הדמות "אריק" מסדרת הטלוויזיה לילדים "רחוב סומסום". המתבונן בציורים רואה את גבו של אריק עומד בחלל פנימי ומביט אל חלל חיצוני הממוסגר על ידי חלון. דמותו של אריק חוזרת על עצמה, והציורים נבדלים זה מזה בזכות דוגמאות, טקסטורות הצבע העמוקות והשכבות המאירות את הדמות המוכרת באור שונה בכל ציור.<ref></ref> עד לתערוכה זו לא ניצבו דמויות במרכז יצירתו לעיתים קרובות מה שנראה כפריטים ארכאולוגיים של תרבויות עתיקות (כמו עמודים, שערים, שברי חרס) או שרידים פולחניים (תיבות תכשיטים, כתרים או סרקופגים).<ref name=":0">במברגר, מאיה. [http://rawartmedia.s3-eu-west-2.amazonaws.com/exhibitions_catalogues/2020-12-01/Sagie_Catalog_Final.pdf "אריק – שגיא אזולאי"], גלריית רו-ארט, 2020.</ref>

במוקד התערוכה "אריק" עומדים מתחים בין גלוי למוסתר, נושאי הילדות, הציפייה, הבדידות והריחוק, שמלווים את עבודתו של אזולאי בכללותה.<ref>צור, עוזי. ׳׳[http://rawartmedia.s3-eu-west-2.amazonaws.com/django-summernote/2020-11-17/29174e00-c5fb-4344-82b1-d7d2bc3915df.pdf עוצם עין אחת/אריק, איפה בנץ?׳]׳, הארץ, 2020.</ref>

== השכלה ==
● 2008–2012: תואר ראשון באמנות, בצלאל – אקדמיה לאמנות ועיצוב

● 2012–2014: תואר שני באמנות, בצלאל – אקדמיה לאמנות ועיצוב

● 2017 בית הספר לציור ופיסול בסקווהגן, מיין, ארצות הברית. 

== פרסים ==
* 2014: פרס אסנת מוזס לציור
* 2019: פרס עידוד היצירה לאמנות פלסטית ממשרד התרבות והספורט

== תערוכות יחיד נבחרות ==
* 2013 – "בור–גראז' ", גלריה שלוש לאמנות עכשווית, תל אביב-יפו
* 2014 – תערוכה של פרס מוזס, בית האמנים, ירושלים. אוצר: אלי פטל
* 2015 – "Cut Conent", גלריה זומר, תל אביב-יפו
* 2016 – "שעריים", גלריה המדרשה, תל אביב. אוצר: בועז ארד
* 2020 – "אריק", גלריה רו-ארט, תל אביב.

== תערוכות קבוצתיות נבחרות ==

== קישורים חיצוניים ==
* 

* [https://museum.imj.org.il/artcenter/newsite/he/?artist=אזולאי,%20שגיא&list=א שגיא אזולאי] באתר מרכז המידע לאמנות ישראלית, מוזיאון ישראל
* [https://jerusalemprintworkshop.org/artists/%d7%90%d7%96%d7%95%d7%9c%d7%90%d7%99-%d7%a9%d7%92%d7%99%d7%90/ שגיא אזולאי] באתר סדנת ההדפס ירושלים
* [https://www.youtube.com/watch?v=t_bLBV2192E הרצאה של שגיא אזולאי] על יצירותיו בגלריה רו-ארט.

== הערות שוליים ==

קטגוריה:אמנים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס עידוד היצירה לאמנות פלסטית
קטגוריה:ישראלים שנולדו ב-1979